شيخ العرب حسن بن مرعى ( مات جنب سنهور ، الغربيه فى 22 مارس 1519 ). شيخ عربان البحيره وقت غزو الاتراك العثمانليه لمصر سنة 1517. بعد ما غلب سليم الاول سلطان الاتراك العثمانيه السلطان الغورى فى معركة مرج دابق فى الشام اتجه الجيش التركى على مصر عشان يغزوها. فى الغضون دى اتنصب الأشرف طومان باى سلطان على مصر و جمع جيش صغير بعد مااتشتت جيش مصر فى الشام و طلع عشان يتصدى للأتراك فقامت معركه مش متكافئه بين طومان باى و سليم الاول عند الريدانيه ( حى العباسيه فى القاهره دلوقتى ) لكن رغم كده استبسل طومان باى و حارب ببطوله و فدا لكن اتغلب و دخل الجيش التركى القاهره لكن طومان باى ما استسلمش و فضل يقاوم و شن حرب فدائيه ملحميه ضد الجيش الغازى لكن لضعف امكانياته اضطر فى مرحله من مراحل مقاومته انه يلجأ لشيخ عرب البحيره حسن بن مرعى فى تروجه.